**TEHNISKĀ SPECIFIKĀCIJA**

**Piegādātāju izvēles procedūrai**

**„**Video stāstu cikla izveidošana un izvietošana publiski pieejamā mediju interneta video platformā**”**

Osta ir viens no galvenajiem Rīgas un Latvijas ekonomikas virzītājspēkiem, kā arī viens no lielākajiem darba devējiem valstī. Rīgas ostas procesu pamatā ir tajā strādājošie cilvēki, to zināšanas, pieredze un mīlestība pret savu valsti un darbu, kuru tie veic. Tāpat viens no Rīgas brīvostas pārvaldes pamatuzdevumiem ir arī rūpes par jūrniecības mantojumu, nozares popularizēšanu un jauniešu piesaisti jūrniecības profesijai.

Lai celtu jomas atpazīstamību, iepazīstinātu plašāku sabiedrību ar ostā strādājošo cilvēku personībām un to dzīvesstāstiem, tiek veidots iedvesmojošs dokumentāls video stāstu cikls.

|  |  |  |
| --- | --- | --- |
| 1. | **Piegādātāja izvēles procedūras priekšmets** | Video stāstu cikla izveidošana un izvietošana publiski pieejamā mediju interneta video platformā |
| 2. | **Līguma izpildes laiks** | 01.08.2022 līdz 19.12.2022 |
| 3. | **Saturiskā ievirze** | Māksliniecisks, autobiogrāfisks uz interviju bāzes veidots dokumentāls iedvesmojošu video stāstu cikls par jūrniecības nozari un par Rīgas ostā strādājošiem vai ar to saistītiem cilvēkiem, iepriekš to saskaņojot ar Pasūtītāju, komunikācijai Rīgas brīvostas pārvaldes sociālos tīklos. |
| 4. | **Tehniskie nosacījumi** | Darba izpildītājam jānodrošina filmēšana, ieskaitot arī filmēšanas iespēju ar dronu (bezpilota lidaparātu ar filmēšanas funkciju), scenārija un koncepta izstrāde, montāža, titrēšana latviešu valodā, kā arī grafiskās identitātes izveide, t.sk. stilizētas, grafiski veidotas video sākuma galviņas un nobeiguma titra izveidi, iepriekš to saskaņojot ar Pasūtītāju.  Darbu izpildītājam jānodrošina visi nepieciešamie resursi (t.sk. administratīvie un tehniskie resursi) kvalitatīvai pakalpojumu sniegšanai.  Materiālu sagatavošanā jāievēro Autortiesību likumā noteiktās normas.  Video stāstiem jābūt pielāgojamiem izvietošanai Rīgas brīvostas pārvaldes mājaslapā un sociālo tīklu platformās (Facebook, LinkedIn, YouTube).  Viena video stāsta garums: 3 minūtes un 30 sekundes  Kopējais video stāstu skaits: līdz 5 (pieciem) video stāstiem  Filmēšanas veids: mp4 formāts, 4k kvalitāte |
| 5. | **Izvietošanas nosacījumi** | Darbu izpildītājam jānodrošina visu sagatavoto video stāstu izvietojums publiski pieejamā mediju interneta video platformā ar vismaz 350000 skatījumiem mēnesī (pamatojumā iekļaujot *TNS Latvia*, *Gemius Latvia* vai līdzvērtīgu mediju pētījumu kompāniju datus). |
| 6. | **Samaksas nosacījumi** | Izpildītājs sagatavo un iesniedz Pasūtītājam Aktu par darbu izpildi ne biežāk kā 1 (vienu) reizi mēnesī.  Pasūtītājs apņemas veikt samaksu par Izpildītāja sniegtajiem Reklāmas pakalpojumiem 10 (desmit) kalendāro dienu laikā pēc Akta par darbu izpildi abpusējas parakstīšanas un rēķina saņemšanas.  Par 2022.gada decembrī veiktajiem Reklāmas pakalpojumiem Izpildītājs Aktu iesniedz Pasūtītājam ne vēlāk kā līdz 2022. gada 19. decembrim, bet Pasūtītājs to izskata ne vēlāk kā līdz 2022. gada 21. decembrim. |